આ મેચમાં વેસ્ટ ઇન્ડીઝની ટીમ ૧૦૪ રનમાં જ આઉટ થઇ ગઈ હતી. વેસ્ટ ઇન્ડીઝ તરફથી કેપ્ટન જેસન હોલ્ડરે ૨૫ અને સેમ્યુલે ૨૪ રનનું યોગદાન આપ્યું હતું. ટીમ ઈન્ડિયા તરફથી રવિન્દ્ર જાડેજાએ સૌથી વધુ ૪ વિકેટ લીધી હતી. જયારે બુમરાહ અને અહેમદના ફાળે ૨-૨ તેમજ ભુવનેશ્વર કુમાર અને કુલદીપ યાદવે ૧-૧ વિકેટ ઝડપી હતી. જયારે માત્ર ૬ રનમાં જ શિખર ધવનને થોમસે બોલ્ડ કરતા ભારતે પ્રથમ વિકેટ ગુમાવી હતી. આ પછી ચોગ્ગા-છગ્ગાની રમઝટ બોલાવતા રોહિત શર્મા ૬૩ તેમજ કેપ્ટન વિરાટ કોહલી ૩૩ રન બનાવી નોટ આઉટ રહ્યા હતા.